**ПРОТОКОЛ № 18**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВСС,**

**ПРОВЕДЕНО НА 25.05.2021 г.**

**/чрез видеоконферентна връзка/**

Присъстват: Огнян Дамянов, Светлана Бошнакова, Пламен Найденов, Евгени Иванов, Александър Лазаров, Константин Тасков, Ирина Апостолова, Евгений Трифонов, Ангелина Митова, Галя Гугушева, Димитър Стефанов и Стефан Петров

На заседанието присъстват: Антонина Романова - Директор на Дирекция „Атестиране на магистрати“, Полина Петкова - главен експерт-юрисконсулт в отдел „Атестиране на прокурори и следователи“ и Яна Мачева – началник отдел „Конкурси на прокурори и следователи”

Протоколирал: Камелия Миладинова

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ВКЛЮЧВАследните допълнителни точки в дневния ред на Комисията по атестиране и конкурси, за разглеждане: т. 15 - т. 24

ОТТЕГЛЯ т. 3 и т. 22 от дневния ред.

РАЗНИ

1. Проекти на становища по чл. 169, ал. 1 от ЗСВ във връзка с чл. 55, ал. 1 от Наредба № 1/09.02.2017 г. за конкурсите за магистрати и за избор на административни ръководители в органите на съдебната власт, за притежаваните професионални качества на кандидатите за заемане на длъжност административен ръководител - районен прокурор на Районна прокуратура - Кърджали, във връзка с открита процедура за избор, който ще се проведе на 02.06.2021 г.

1.1. Проект на становище за притежаваните професионални качества на Гергана Петрова Колева - изпълняващ функциите „административен ръководител - районен прокурор“ на Районна прокуратура - Кърджали;

1.2. Проект на становище за притежаваните професионални качества на Петър Найденов Петров - прокурор в Районна прокуратура - Хасково.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

1.1.1. ПРИЕМА становището за притежаваните професионални качества на Гергана Петрова Колева - изпълняващ функциите „административен ръководител - районен прокурор“ на Районна прокуратура – Кърджали.

1.1.2. ИЗПРАЩА, на основание чл. 55, ал. 2 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, становището по т. 1.1.1. на Гергана Петрова Колева - изпълняващ функциите „административен ръководител - районен прокурор“ на Районна прокуратура - Кърджали

1.1.3. ПРЕДОСТАВЯ становището по т. 1.1.1. на Прокурорската колегия на ВСС, основание чл. 55, ал. 1 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, ведно с цялата документация във връзка с избора на административен ръководител – районен прокурор на Районна прокуратура – Кърджали.

1.2.1. ПРИЕМА становището за притежаваните професионални качества на Петър Найденов Петров - прокурор в Районна прокуратура – Хасково.

1.2.2. ИЗПРАЩА, на основание чл. 55, ал. 2 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, становището по т. 1.2.1. на Петър Найденов Петров - прокурор в Районна прокуратура – Хасково.

1.2.3. ПРЕДОСТАВЯ становището по т. 1.2.1. на Прокурорската колегия на ВСС, основание чл. 55, ал. 1 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, ведно с цялата документация във връзка с избора на административен ръководител – районен прокурор на Районна прокуратура – Кърджали.

2. Произнасяне по допустимостта на кандидата - участник в процедура за избор на административен ръководител на Специализираната прокуратура, открита с решение на Прокурорската колегия на Висшия съдебен съвет по протокол № 31/16.09.2020 г. (обн. ДВ, бр. 83/25.09.2020г.), и определяне на дата за провеждане на събеседване с допуснатия кандидат.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

**2.1. ДОПУСКА**, на основание чл. 194а, ал. 2 от ЗСВ, до участие в процедура за избор на административен ръководител на Специализираната прокуратура, открита с решение на Прокурорската колегия на Висшия съдебен съвет по протокол № 31/16.09.2020г. (обн. ДВ, бр. 83/25.09.2020г.), следния кандидат:

***Административен ръководител на***

***Специализираната прокуратура***

**ДОПУСНАТ КАНДИДАТ**

|  |  |  |
| --- | --- | --- |
| **ВХ.№** | **ИМЕ** | **ЗАЕМАНА ДЛЪЖНОСТ КЪМ МОМЕНТА** |
| ВСС - 11040/23.10.2020 | **Валентина Иванчева Маджарова** | заместник на административния ръководител на СпП, изпълняващ функциите „административен ръководител” наСпП |

**2.2. ОБЯВЯВА**, на основание чл. 194а, ал.4 от Закона за съдебната власт, списък с допуснатия кандидат за участие в избора по т. 2.1 на интернет страницата на Висшия съдебен съвет.

**2.3. ПРЕДЛАГА** на Прокурорската колегия на ВСС да определи дата за провеждане на събеседване с допуснатия кандидат в процедура за избор на административен ръководител на Специализираната прокуратура, открита с решение на Прокурорската колегия на Висшия съдебен съвет по протокол № 31/16.09.2020г. (обн. ДВ, бр. 83/25.09.2020г.): 23.06.2021 г.

**2.4. ВНАСЯ** предложението по т. 2.3. в заседанието на Прокурорската колегия на ВСС, насрочено на 26.05.2021 г., за разглеждане и произнасяне.

3. Оттеглена.

4. Преназначаване, на основание чл. 169, ал. 5 от ЗСВ, на Любомир Манолов Георгиев - изпълняващ функциите „административен ръководител - районен прокурор“ на Районна прокуратура – Разград.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

4.1.ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПРЕНАЗНАЧИ, на основание чл. 169, ал. 5 от ЗСВ, Любомир Манолов Георгиев - изпълняващ функциите „административен ръководител - районен прокурор“ на Районна прокуратура – Разград, на длъжност „прокурор“ в Районна прокуратура - Шумен, с ранг „прокурор във ВКП и ВАП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване на Иван Костов Иванов – прокурор в Районна прокуратура – Разград, в длъжност „административен ръководител – районен прокурор” на органа.

4.2. ВНАСЯ предложението по т. 4.1. в заседанието на Прокурорската колегия на ВСС, насрочено на 26.05.2021 г., за разглеждане и произнасяне.

5. Предложение за поощряване на Владимир Николов Петров - следовател в Национална следствена служба.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

5.1.ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ПООЩРИ, на основание чл. 303, ал. 2, т. 2, б. „а" и ал. 3, т. 1 от ЗСВ, във връзка с чл. 304, ал. 1 от ЗСВ, Владимир Николов Петров - следовател в Национална следствена служба, с ранг „следовател в НСлС“, с отличие „личен почетен знак първа степен - златен" и парична награда в размер на 1000 (хиляда) лв., за проявен висок професионализъм, безупречно и образцово изпълнение на служебните задължения и високи нравствени качества.

5.2. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ ДА ВЪЗЛОЖИ на дирекция „Международна дейност и протокол“ организацията по изпращане на отличието.

5.3. ПРЕДЛАГА НА ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ, решението по т. 5.1 да се предостави на Комисия „Бюджет и финанси“ в изпълнение решение на Пленума на ВСС по Протокол № 2/04.02.2021 г., т. 24.

5.4. Внася предложенията в заседание на Прокурорската колегия на ВСС, насрочено за 26.05.2021 г., за разглеждане и произнасяне.

ЕДИННИ ФОРМУЛЯРИ

6. Извънредно атестиране на Иванка Тодорова Трифонова - прокурор в Апелативна прокуратура - София.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

6.1. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ на Иванка Тодорова Трифонова - прокурор в Апелативна прокуратура - София.

6.2. Предоставя, на основание чл. 205, ал. 1 от ЗСВ, на Иванка Тодорова Трифонова - прокурор в Апелативна прокуратура - София, резултатите от атестирането за запознаване.

7. Периодично атестиране на Жаклин Таквор Кехецикян - прокурор в Районна прокуратура - Варна. *(вх.№ ВСС-12378/30.11.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

7.1. ПРИЕМА ИЗЦЯЛО предложението на Постоянната атестационна комисия при Апелативна прокуратура - Варна, за комплексна оценка на Жаклин Таквор Кехецикян - прокурор в Районна прокуратура - Варна.

7.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ на Жаклин Таквор Кехецикян - прокурор в Районна прокуратура - Варна.

7.3. Предоставя, на основание чл. 205, ал. 1 от ЗСВ, на Жаклин Таквор Кехецикян - прокурор в Районна прокуратура - Варна, резултатите от атестирането за запознаване.

8. Извънредно атестиране на Валентин Петров Ангелов - прокурор в Софийска районна прокуратура.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

8.1.НЕ ПРИЕМА ИЗЦЯЛОопределените от Постоянната атестационна комисия при Апелативна прокуратура – София оценки по общите и специфичните критерии за атестиране на Валентин Петров Ангелов – прокурор в Софийска районна прокуратура.

*Комисията по атестирането и конкурсите, след като се запозна с предложените от ПАК оценки и прецени представените по атестационната преписка актове счита, че:*

*В Част IV, т. 2 „Умение за анализ на правнорелевантните факти " поставената оценка „5" следва да се намали с 1 (една) единица. При извършване на своята преценка ПАК не се е съобразила с конкретно посочени показатели, които касаят качеството на постановените актове, формирането на изводите на атестирания прокурор и тяхната мотивираност. В тази част КАК счита, че не са налице основания за поставяне на максимална оценка, предвид основанията, поради които изготвени от прокурор Ангелов постановления са отменени от контролиращите инстанции.*

*Не са посочени и анализирани основанията за отмяна на актовете, които биха дали възможност да бъде направена преценка за втория показател по този качествен критерий. След запознаване с приложените към атестационната преписка актове по преписки и наказателни производства (постановления за отказ, за спиране или за прекратяване на наказателните производства), както и с причините за отмяната по реда на инстанционния и съдебен контрол Комисията констатира следното:*

*Преобладаваща част от постановленията за отказ са отменени по реда на инстанционния контрол, поради непълнота на проверката и неизяснена фактическа обстановка, т.е. в нарушение на принципа, залегнал в чл. 14, ал. 1 НПК, задължаващ прокурора да взема решенията си след обективно, всестранно и пълно изследване на обстоятелствата по преписките, което е довело до необосновани правни изводи и незаконосъобразност на постановения акт. Така например:*

*- по пр. пр. № 25440/2017 г. по описа на Софийска районна прокуратура прокурор Ангелов на два пъти се произнася с постановления за отказ, отменени и двете от СГП, след което е образувано досъдебно производство за престъпление по чл. 206 от НК;*

*- по пр. пр. № 44770/2013 г. по описа на Софийска районна прокуратура наблюдаващият прокурор е отказал да образува досъдебно производство с мотива, че не е налице осъществен състав на престъпление от общ характер и че се касае за неуредени гражданско-правни отношения между страните. СГП е отменила обжалвания акт, като е дала указание за извършване на допълнителна проверка. Такава била възложена от друг прокурор при СРП, впоследствие е образувано досъдебно производство;*

*- по пр. пр. № 33288/2009 г. по описа на Софийска районна прокуратура прокурор Ангелов е постановил отказ от образуване на досъдебно производство, тъй като е приел, че не са налице данни за извършено престъпление. По сигнал от СРП с постановление на СГП актът на СРП е отменен и СГП е иззела делото по компетентност, с оглед данни за извършено престъпление по чл. 144,ал. 3 от НК;*

*- по пр. пр. № 548/2016 г. по описа на Софийска градска прокуратура е постановен отказ да се образува досъдебно производство. След обжалване, АП-София с акт от 04.11.2016 г. по пр. пр. № 4943/2016 г. го отменя като неправилно и незаконосъобразно, постановено при неизяснена фактическа обстановка. Преписката приключва с постановление за изпращане по компетентност на СРП, постановено от друг прокурор при СГП;*

*- по пр. пр. № 10606/2014 г.; пр. пр. № 20922/2015 г. на Софийска градска прокуратура, както и пр. пр. № 7998/2018 г.; пр.пр. № 18540/2019 г.; пр. пр. № 37164/2019 г.; пр. пр. № 14584/2017 г. по описа на Софийска районна прокуратура постановленията за отказ от образуване на производство са отменени, като неправилни и незаконосъобразни, поради непълнота на извършените проверки и постановени при неизяснена фактическа обстановка, като по отношение пр. пр. № 10606/2014 г. на СГП, следва изрично да се отбележи, че същата е образувана по сигнал за имотна измама с апартамент, при проверката е дадено обяснение от майката на жалбоподателя, че тя не е продавала жилището и е изразила съмнение, че подписът в нотариалния акт е нейн – въпреки това прокурор Ангелов е приел, че се касае за гражданско-правни отношения и е отказал да образува досъдебно производство, без да възложи изясняването дали въпросното лице е присъствало при изповядване на сделката пред нотариус и най вече да се изготви експертна справка за авторството на подписа в нотариалния акт;*

*- по пр. пр. №18804/2014 г. на Софийска градска прокуратура постановлението за отказ е отменено поради нарушения на процесуалните норми.*

*Аналогично е положението и при отменените постановления за прекратяване на наказателни производства:*

*- по пр. пр. № 26352/2017 г. по описа на Софийска районна прокуратура е образувано досъдебно производство за престъпление по чл. 227Б, ал. 2, вр. ал. 1 от НК. С постановление на прокурор Ангелов наказателното производство е прекратено на основание чл. 24, ал. 1, т. 1 от НПК. СГП е отменила акта на СРП с указания за извършване на допълнителни действия по разследване, както и с оглед твърдения за неправилност на правните изводи. Указанията са изпълнени, като след изпълнението им делото е спряно на основание чл. 244, ал. 1, т. 2 от НПК. СГП отново е отменила постановлението на СРП, като след извършено повторно допълнително разследване, делото отново е спряно на същото основание. В изпълнение на указанията на ВКП е възложено на НАП да извърши конкретни действия и при наличие на данни за това - да уведоми СГП - отменен два пъти;*

*- по пр.пр. № 12611/2010 г. по описа на Софийска районна прокуратура, досъдебно производство за престъпление по чл. 201, ал. 1 от НК, наказателното производство е прекратено от прокурор Ангелов, на основание чл. 24, ал. 1, т. 1 от НПК. След жалби на ощетеното юридическо лице, на въззивна съдебна инстанция – СГС, постановлението за прекратяване е отменено и е указано, че е извършено престъпление. Предвид изтеклия дълъг период от време и установените допълнителни обстоятелства деянието е преквалифицирано по чл. 205, ал. 5,т. 1,вр.чл. 204, буква „А“, вр.чл. 201 от НК;*

*- по пр. пр. № 30642/2018 г. и по пр. пр. № 9710/2019 г. по описа на Софийска районна прокуратура - наказателните производства са спряни на основание чл. 244, ал. 1, т. 2 от НПК. СГП е отменила по свой почин акта на СРП, с указания за извършване на допълнителни действия по разследване.*

*Изброените по-горе произнасяния на прокурор Ангелов, свързани с необоснованост на правните изводи, липса на анализ на данните и доказателствата и недостатъчна мотивираност, сочат както на известна непрецизност при изготвянето на актовете, така и на пропуски при правилната и законосъобразна оценка на относимите факти и обстоятелства в хода на производството, свързани с критерия „Умение за анализ на правно-релевантните факти“. Касае се за повтарящи се пропуски и процесуални нарушения, рефлектиращи върху обосноваността на постановените актове, по които магистратът не е обосновал в достатъчна степен разбираемо и мотивирано същите или е налице неправилна и незаконосъобразна преценка по същество.*

*Поради това КАК счита, че оценката по този критерий следва да бъде „4“.*

*В Част V, т. 4 „Брой окончателни съдебни актове, постановени по внесени от атестирания прокурор актове, както и окончателните съдебни актове за връщане на делата за отстраняване на процесуални нарушения, и причините за това; брой уважени протести….“ Комисията счита, че предложената от ПАК оценка „5“ следва да бъде намалена с 1 (една) единица. Този отделно въведен от закона критерий има предимно количествени и статистически измерения и следва да бъде оценяван самостоятелно. Видно от данните в Част III на ЕФА за периода на атестиране са налице 11 върнати от съда досъдебни производства, при общо 55 броя, представляващи 20 % от общия дял на внесените в съда актове.*

*Налице са 8 оправдателни присъди, представляващи 17,8 % от общия дял, при общо 45 броя окончателни съдебни актове, постановени по внесени от прокурора актове в съда.*

*През атестационния период прокурор Валентин Ангелов е подал общо 15 броя протести по всички видове надзори, от които 3 бр. са уважени, 10 бр. не са уважени (66,7 %), а 2 бр. са останали неразгледани от съда.*

*При определяне на оценката по този критерий се отчитат горните статистически данни, като броят и процентите на върнатите от съда досъдебни производства, оправдателните присъди и неуважените протести не могат да бъдат игнорирани и определят съответната оценка, която в настоящия случай следва да бъде „4“.*

*Оценките по останалите общи и специфични критерии, определени от ПАК при АП - София, следва да бъдат потвърдени.*

*С оглед на това определя комплексна оценка „Много добра" (4,61) на Валентин Петров Ангелов – прокурор в Софийска районна прокуратура.*

8.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ на Валентин Петров Ангелов - прокурор в Софийска районна прокуратура.

8.3. Предоставя, на основание чл. 205, ал. 1 от ЗСВ, на Валентин Петров Ангелов - прокурор в Софийска районна прокуратура, резултатите от атестирането за запознаване.

ПРЕДЛОЖЕНИЯ ЗА ПОВИШАВАНЕ НА МЯСТО В ПО-ГОРЕН РАНГ

9. Предложение от Гергана Петрова Колева - изпълняващ функциите „административен ръководител - районен прокурор“ на Районна прокуратура - Кърджали, с ранг „прокурор в ОП“, на място в по-горен ранг „прокурор в АП“. *(вх.№ ВСС-8195/14.05.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

9.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Гергана Петрова Колева - изпълняващ функциите „административен ръководител - районен прокурор“ на Районна прокуратура - Кърджали, с ранг „прокурор в ОП“, на място в по-горен ранг „прокурор в АП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

9.2. ВНАСЯ предложението в заседанието на Прокурорската колегия на ВСС, насрочено за 26.05.2021 г., за разглеждане и произнасяне.

10. Предложение от административния ръководител на Окръжна прокуратура - Благоевград за повишаване на Райна Андреева Гундева - прокурор в Окръжна прокуратура - Благоевград, с ранг „прокурор в АП“, на място в по-горен ранг „прокурор във ВКП и ВАП“. *(вх.№ ВСС-8194/14.05.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

10.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПОВИШИ, на основание чл. 234 от ЗСВ, Райна Андреева Гундева - прокурор в Окръжна прокуратура - Благоевград, с ранг „прокурор в АП“, на място в по-горен ранг „прокурор във ВКП и ВАП“, с месечно трудово възнаграждение, съгласно Таблица 1 на ВСС за определяне на максималните основни месечни работни заплати на съдии, прокурори и следователи, считано от датата на вземане на решението.

10.2. ВНАСЯ предложението в заседанието на Прокурорската колегия на ВСС, насрочено за 26.05.2021 г., за разглеждане и произнасяне.

ПРЕДЛОЖЕНИЕ ЗА ПЕРИОДИЧНО АТЕСТИРАНЕ

11. Предложение от и.ф. административен ръководител на Окръжна прокуратура - Пазарджик за периодично атестиране на Станка Стоянова Димитрова - прокурор в Окръжна прокуратура - Пазарджик. *(вх.№ ВСС-8190/14.05.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

11.1. ОТКРИВА, на основание чл. 196, ал.1, т. 3 от ЗСВ, процедура за периодично атестиране на Станка Стоянова Димитрова - прокурор в Окръжна прокуратура - Пазарджик за периода 20.04.2016 г. – 20.04.2021 г.

11.2. ВЪЗЛАГА на постоянната атестационна комисия при Апелативна прокуратура – Пловдив, на основание чл.204, ал. 8 от ЗСВ, във вр. чл. 50, ал. 3 от Наредба 3/23.02.2017 г. на Пленума на ВСС, да извърши проверка на дейността на магистрата и да направи предложение за комплексна оценка.

ПОЛУЧЕНА ЧАСТ ІХ НА ЕФ – БЕЗ ВЪЗРАЖЕНИЕ

12. Извънредно атестиране на Пламен Иванов Марков - прокурор в Апелативна специализирана прокуратура.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

12.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 4, във вр. чл. 197, ал. 5, т. 1 от ЗСВ, извънредно атестиране на Пламен Иванов Марков - прокурор в Апелативна специализирана прокуратура.

12.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Пламен Иванов Марков - прокурор в Апелативна специализирана прокуратура.

12.3. ВНАСЯ предложението в заседание на Прокурорската колегия на ВСС, насрочено за 26.05.2021 г., за разглеждане и произнасяне.

13. Извънредно атестиране на Антоанета Николова Близнакова - прокурор в Апелативна прокуратура - София.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

13.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 4, във вр. чл. 197, ал. 5, т. 1 от ЗСВ, извънредно атестиране на Антоанета Николова Близнакова - прокурор в Апелативна прокуратура - София.

13.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Антоанета Николова Близнакова - прокурор в Апелативна прокуратура - София.

13.3. ВНАСЯ предложението в заседание на Прокурорската колегия на ВСС, насрочено за 26.05.2021 г., за разглеждане и произнасяне.

14. Извънредно атестиране на Ана Христоскова Малиганова - Русева - прокурор в Апелативна прокуратура - София.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

14.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 4, във вр. чл. 197, ал. 5, т. 1 от ЗСВ, извънредно атестиране на Ана Христоскова Малиганова - Русева - прокурор в Апелативна прокуратура - София.

14.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Ана Христоскова Малиганова - Русева - прокурор в Апелативна прокуратура - София.

14.3. ВНАСЯ предложението в заседание на Прокурорската колегия на ВСС, насрочено за 26.05.2021 г., за разглеждане и произнасяне.

ДОПЪЛНИТЕЛНИ ТОЧКИ

ЕДИННИ ФОРМУЛЯРИ

15. Периодично атестиране на Кремена Пламенова Господинова - Димитрова - прокурор в Окръжна прокуратура - София. *(вх.№ ВСС-1068/22.01.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

15.1. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ на Кремена Пламенова Господинова - Димитрова - прокурор в Окръжна прокуратура - София.

15.2. Предоставя, на основание чл. 205, ал. 1 от ЗСВ, на Кремена Пламенова Господинова - Димитрова - прокурор в Окръжна прокуратура - София, резултатите от атестирането за запознаване.

16. Придобиване статут на несменяемост на Илиян Димитров Иванов - прокурор в Районна прокуратура - Видин. *(вх. № ВСС-9312/11.09.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

16.1. НЕ ПРИЕМА ИЗЦЯЛО определените от Постоянната атестационна комисия при Апелативна прокуратура - София оценки по общите критерии за атестиране на Илиян Димитров Иванов - прокурор в Районна прокуратура - Видин.

*Мотиви: Комисията по атестирането и конкурсите счита, че в част IV, т. 1 „Правни познания и умения за прилагането им" определената от ПАК оценка „4" следва да бъде увеличена с 1 (една) единица.*

*Видно от част III, табл. 4 на ЕФА, за атестирания период прокурор Иванов се е произнесъл с 902 бр. актове от преписки, от които 40 бр. са били обжалвани, съответно 29 бр. са били потвърдени, 11 бр. - отменени.*

*За същия период постановените актове по наказателни производства са 606 бр., от които 23 бр. са били обжалвани, съответно 18бр. са потвърдени, а 5 - отменени.*

*Относителният дял на отменените спрямо постановените актове за периода се равнява на 1,1%. КАК счита, че процентът е сравнително нисък, а основанията, довели до отмяна на постановления по преписки и наказателни производства не могат да бъдат окачествени като системни и не водят до извод за недостатъчно правни познания и умения за прилагането им, което да обосновава намаляване на оценката в тази част.*

*В мотивите си за определяне на оценката по критерия ПАК при АП-София коментира немотивираност на постановленията на прокурор Иванов, като основание за отмяна на някои от тях, което би следвало да е обект на обсъждане по критерия в част IV, т. 2 „Умения за анализ на правнорелевантните факти“, където оценката е намалена с една единица. КАК счита, че не би следвало оценката на магистрата да се намалява по два от критериите за едно и също нещо.*

*Оценките по останалите общи и специфични критерии, определени от ПАК при АП - София, следва да бъдат потвърдени.*

*С оглед изложеното, Комисията по атестирането и конкурсите определя комплексна оценка „Много добра" - 4.81 на Илиян Димитров Иванов - прокурор в Районна прокуратура-Видин.*

16.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ на Илиян Димитров Иванов - прокурор в Районна прокуратура - Видин.

16.3. Предоставя, на основание чл. 205, ал. 1 от ЗСВ, на Илиян Димитров Иванов - прокурор в Районна прокуратура - Видин, резултатите от атестирането за запознаване.

*/Решението е взето с 6 гласа „за“ и 5 гласа „против“/*

17. Извънредно атестиране на Калин Николаев Владимиров - прокурор в Софийска районна прокуратура.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

17.1.ОТЛАГА разглеждането на т.17 за следващото заседание на Комисията.

18. Извънредно атестиране на Калина Иванова Накова - Малинова - прокурор в Софийска градска прокуратура.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

18.1.ПРИЕМА ИЗЦЯЛО предложението на Постоянната атестационна комисия при Апелативна прокуратура - София за комплексна оценка на Калина Иванова Накова - Малинова - прокурор в Софийска градска прокуратура.

18.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ на Калина Иванова Накова - Малинова - прокурор в Софийска градска прокуратура.

18.3. Предоставя, на основание чл. 205, ал. 1 от ЗСВ, на Калина Иванова Накова - Малинова - прокурор в Софийска градска прокуратура, резултатите от атестирането за запознаване.

ПОЛУЧЕНА ЧАСТ ІХ НА ЕФ – БЕЗ ВЪЗРАЖЕНИЕ

19. Извънредно атестиране на полковник Стоян Иванов Лазаров - заместник на административния ръководител - заместник-военно-окръжен прокурор на Военно-окръжна прокуратура - София.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

19.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 4, във вр. чл. 197, ал. 5, т. 1 от ЗСВ, извънредно атестиране на полковник Стоян Иванов Лазаров - заместник на административния ръководител - заместник-военно-окръжен прокурор на Военно-окръжна прокуратура - София.

19.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на полковник Стоян Иванов Лазаров - заместник на административния ръководител - заместник-военно-окръжен прокурор на Военно-окръжна прокуратура - София.

19.3. ВНАСЯ предложението в заседание на Прокурорската колегия на ВСС, насрочено за 26.05.2021 г., за разглеждане и произнасяне.

20. Периодично атестиране на Димитър Иванов Махмудиев - заместник на административния ръководител - заместник-окръжен прокурор на Окръжна прокуратура - Пловдив. *(вх.№ ВСС-5224/12.03.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

20.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 3 от ЗСВ, периодично атестиране на Димитър Иванов Махмудиев - заместник на административния ръководител - заместник-окръжен прокурор на Окръжна прокуратура – Пловдив.

20.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Димитър Иванов Махмудиев - заместник на административния ръководител - заместник-окръжен прокурор на Окръжна прокуратура – Пловдив.

20.3. ВНАСЯ предложението в заседание на Прокурорската колегия на ВСС, насрочено за 26.05.2021 г., за разглеждане и произнасяне.

РАЗПРЕДЕЛЯНЕ НА ПРЕПИСКИ

21. Разпределяне на преписки по открити процедури за атестиране по докладчици.

 КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

21.1. При спазване принципа на случайния подбор, разпределя по докладчици преписките по открити процедури за атестиране на магистрати, както следва:

|  |  |  |  |  |
| --- | --- | --- | --- | --- |
| **№** | **Съдебен орган**  | **Магистрат** | **Длъжност** | **Докладчик** |
| **1** | АП-СОФИЯ  | **Емил Велков Петров** | зам.-апелативен прокурор  | **Е. Иванов** |
| **2** | АСП | **Даниела Иванова Попова**  | прокурор  | **А. Митова** |

РАЗНИ

22. Оттеглена.

23. Молби от Райна Петкова Бачева - прокурор в Районна прокуратура - Благоевград и Йордан Кирилов Ченков - прокурор в Районна прокуратура - Перник, за преместване, на основание чл. 194, ал. 2 от ЗСВ. *(вх.№ ВСС-7484/29.04.2021 г. и вх.№ ВСС-7484/29.04.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

23.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРЕМЕСТИ, на основание чл. 194, ал. 2 от ЗСВ, Райна Петкова Бачева - прокурор в Районна прокуратура - Благоевград, на длъжност „прокурор" в Районна прокуратура - Перник, с ранг „прокурор в ОП ", считано от датата на встъпване в длъжност.

23.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРЕМЕСТИ, на основание чл. 194, ал. 2 от ЗСВ, Йордан Кирилов Ченков - прокурор в Районна прокуратура - Перник, на длъжност „прокурор" в Районна прокуратура - Благоевград, с ранг „прокурор в ОП", считано от датата на встъпване в длъжност.

*Мотиви: Комисията е сезирана с молби от Райна Петкова Бачева - прокурор в Районна прокуратура - Благоевград и Йордан Кирилов Ченков - прокурор в Районна прокуратура - Перник, за преместването им без конкурс, по реда на чл. 194, ал. 2 от ЗСВ.*

*Възможността за размяна на магистрати на равна по степен длъжност без конкурс е уредена в разпоредбата на чл. 194, ал. 2 от ЗСВ, като същата предвижда освен тяхното взаимно съгласие, да е налице положително становище и на административните им ръководители.*

*С оглед на това изискване, с решение на Комисията по атестирането и конкурсите към Прокурорската колегия по протокол № 16/11.05.2021г., т. 16, молбите на двамата прокурори са изпратени на административните ръководители на Районна прокуратура - Благоевград и Районна прокуратура - Перник, за съгласуване. От постъпилите становища на двамата административни ръководители е видно, че същите изразяват съгласие за тази размяна.*

*Съобразно гореизложеното, Комисията намира, че е изпълнен в цялост фактическият състав на разпоредбата на чл. 194, ал. 2 от ЗСВ и преместването на прокурорите от двата органа на съдебна власт е основателно и молбите им следва да бъдат уважени.*

23.3. Внася предложението в заседание на Прокурорската колегия на ВСС, насрочено за 26.05.2021 г., за разглеждане и произнасяне.

ЕДИНЕН ФОРМУЛЯР

24. Придобиване статут на несменяемост на Мария Нешева Тодорова - прокурор в Окръжна прокуратура - Пловдив. *(вх. № ВСС-5221/12.03.2020г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

24.1. ПРИЕМА ИЗЦЯЛО предложението на Постоянната атестационна комисия при Апелативна прокуратура – Пловдив, за комплексна оценка на Мария Нешева Тодорова - прокурор в Окръжна прокуратура - Пловдив.

24.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ на Мария Нешева Тодорова - прокурор в Окръжна прокуратура - Пловдив.

24.3. Предоставя, на основание чл. 205, ал. 1 от ЗСВ, на Мария Нешева Тодорова - прокурор в Окръжна прокуратура - Пловдив, резултатите от атестирането за запознаване.

ПРЕДСЕДАТЕЛ НА КОМИСИЯТА

ПО АТЕСТИРАНЕТО И КОНКУРСИТЕ

КЪМ ПРОКУРОРСКАТА КОЛЕГИЯ: /П/

 ОГНЯН ДАМЯНОВ